Serena Williamsi treener nõuab tennisejuhtidelt muudatusi
#000003
Tänavuste USA lahtiste tennisemeistrivõistluste skandaalse naiste üksikmängu finaali järel tõusis teravalt tähelepanukeskmesse mänguaegne juhendamine. Serena Williamsi treener Patrick Mouratoglou tunnistas pärast mängu, et rikkus tõesti reegleid, aga seda tegevat kõik. Nüüd tuli prantslane välja endapoolsete soovitustega tennisejuhtidele.
#000005
Ameeriklanna teenis esimese hoiatuse keelatud juhendamise eest – Mouratoglou tegi tribüünil istudes käega žesti, mida pukikohtunik Carlos Ramos tõlgendas juhendamisena, mis on aga slämmiturniiridel keelatud. Williams küll eitas juhendamist, aga sai siiski hoiatuse. Teise hoiatuse sai Williams reketilõhkumise eest ja reeglite kohaselt kaasneb kahe hoiatusega punkti loovutamine. Sellega polnud Williams absoluutselt rahul ja otsustas Ramost verbaalselt rünnata, nimetades teda valetajaks ja vargaks. Kohtuniku aususe kahtluse alla seadmise eest sai ta järjekordse hoiatuse, kolme hoiatusega kaasneb aga geimikaotus. Pärast mängu süüdistas Williams Ramost seksismis. Ameeriklannale määrati rikkumiste eest 17 000 dollari suurune rahatrahv.
#000007
Mouratoglou tunnistas kohe pärast skandaalset mängu ESPN-i otse-eetris, et ta tõepoolest üritas Williamsile märku anda, mida ta peaks tegema, lisades aga, et paljud treenerid teevad seda.
#000008
Coaching or not? This is the question #Mouratoglou #SerenaWilliams #usopen /vHMNwkHSq6
#000009
"Ma ei saa aru, millest ta rääkis. Küsisin tema käest, miks ta sellist juttu rääkis, et ta üritas mind juhendada. Sest meil pole mingeid käemärke, meil pole kunagi olnud mingeid käemärke," selgitas Williams intervjuus Austraalia telekanalile. "Ta vastas, et tegi käega liigutuse. Küsisin vastu, et kui ta tegi käega liigutuse, miks ta räägib inimestele, et ta juhendas. Ma ei saa sellest aru. Miks sellist asja öelda?"
#000010
Teadupärast on naiste WTA turniiridel väljakupealne juhendamine lubatud, mängijal on õigus iga seti jooksul korra treener enda juurde väljakule kutsuda. Meeste profiturniiridel ja slämmiturniiridel on igasugune mänguaegne juhendamine keelatud.
#000011
Mouratoglou avaldas nüüd pika endapoolse selgituse, miks tuleks tema hinnangul iganenud reeglitest loobuda ja juhendamine lubada.
#000012
"Pärast Serena Williamsi kogemust US Openi finaalis on juhtunud üks asi: inimesed on hakanud rääkima mänguaegsest juhendamisest. Tegelikult on katuseorganisatsioonides selle teemaga tegeletud juba viis aastat.
#000013
Kui nüüd mänguaegse juhendamise reegleid uuendada, saadaks see selge sõnumi, et tennis on tulevatel kümnenditel sporditurul üha konkurentsivõimelisem. Kui aga midagi ei muudeta, on pikas plaanis keeruline uusi fänne juurde võita.
#000015
Juhendamine on iga sportliku soorituse oluline osa. Aga selle keelamine jätab mulje, justkui oleks midagi häbeneda. Kui aga võistluste ajal juhendamist lubada ja veel niimoodi, et sellele pööratakse ka tähelepanu, et vaatajad saaksid samuti seda nautida, jääks see spordis olulisele kohale. Olen uhke, et olen treener ja ma tahaksin, et seda tööd, mis minu arvates on maailma kõige ilusam, hinnataks vääriliselt.
#000018
2. Tennis on ainus spordiala, kus juhendamine ei ole tähelepanu keskpunktis.
#000019
Ma ei ole kunagi aru saanud, miks on tennis ainus spordiala, kus juhendamine pole mängude ajal lubatud. Kõikidel muudel võistkonnaaladel on see ju alati näha, näiteks kuidas jalgpallitreenerid küljejoone ääres mängijatele juhiseid annavad, korvpallitreenerid aga saavad mängu jooksul mitmel korral aja maha võtta.
#000020
Seda on näha ka individuaalaladel: poksijad saavad raundide järel nurgas istudes enda tiimilt juhtnööre, ratturid suhtlevad raadio teel enda tiimiga ja golfimängijad räägivad pidevalt enda caddie'dega.
#000021
Tennis võib olla küll viimane spordiala, mis lõpuks pakub juhendamisele tähelepanu, mida see väärib, aga parem hilja kui mitte kunagi.
#000022
Kui tahame tennise juurde rohkem inimesi meelitada, peame aru saama, et meie ala on üsna keeruline ja seda pole esimese hooga lihtne mõista. Et uusi inimesi ligi tõmmata, tuleb rõhuda emotsionaalsele tasandile. Me tahame, et fännidel ja televaatajatel oleks mängijate ja ka nende treenerite kohta enda arvamus, me tahame teada, kes neile meeldivad ja kes mitte. Seda on võimalik saavutada, kui võimaldame neil vaadata mängija ja treeneri vahelist suhtlust.
#000024
Kui meil ei õnnestu uusi inimesi kaasata, jäävad tennist jälgima vaid tõelised tennisesõbrad. Aga me peame pakkuma enamat kui lihtsalt seda ala. Peame inimestele näitama nende mängijate, keda nad vaatavad, iseloomu. Muidugi peame säilitama kõik selle, mis teeb tennise eriliseks, aga peame püüdma ka kaasaegsema, noorema publiku tähelepanu.
#000025
Kui inimesed näevad ja kuulevad, kuidas treenerid ja mängijad omavahel suhtlevad, muudab see ala isiklikumaks. Mõelge, kui tihti näitavad kaamerad mängu ajal treenereid. Kui palju huvitavam oleks see, kui televaatajad saaksid ka kuulda, mida treenerid mängijatele ütlevad? Mängija ja treeneri omavahelise jutu kuulamine tuleb kasuks ka telekommentaatoritele, nad saaksid näiteks seda juttu lahti selgitada.
#000026
On üldlevinud teadmine, et suurem osa tennisetreenereid tegelikult juhendavad mängu ajal enda hoolealuseid, kuigi see pole reeglitega lubatud. Mõelge, kui tihti vaatavad mängijad matši ajal enda boksi poole. Mõni teeb seda iga punkti järel. Muidugi, üldiselt on treenerid sõnumite edastamises diskreetsed, tehakse käemärke või mingeid muid kokku lepitud märguandeid, aga enamik juhendab suisa verbaalselt.
#000028
Aeg-ajalt saavad mängijad selle eest karistada, aga suuremalt jaolt pigem ei saa, kuna katuseorganisatsioonid on sellest [keelatud juhendamisest] teadlikud ja nad ei palu pukikohtunikel seda reeglit nii rangelt järgida.
#000029
Kõikidel eelmainitud põhjustel leian, et tenniseliidritel on aeg juhendamise osas seisukohta muuta. On aeg lubada ja organiseerida mänguaegne juhendamine – umbes nii, nagu WTA tegi 2008. aastal, kui lubas enda turniiridel väljakupealse juhendamise. Usun, et see tagaks tennise jätkusuutliku arengu."
#000030
"It's completely new in the market - the ? wall"@DKasatkina found an inventive way to beat Cornet at @TennisRussia! ? /90bMhMgqWu
#000031
Osaka skandaalsest US Openi finaalist: võidule jäi ikka mõru maik
#000036
USA tenniseliidu juht väidetavalt vabandas skandaali sattunud kohtuniku ees
#000039
Murray tenniseskandaalist: mehed ei saa naistega võrreldes erikohtlemist
#000040
Naomi Osaka: ma pole isegi mõelnud sellele, et võiksin olla kurb
#000041
Williamsi kriitikatulva alla sattunud pukikohtunik: minuga on kõik korras
#000042
Kohtunikud ähvardavad Serena Williamsi mänge boikoteerida
#000043
Karikatuur Serena Williamsist tõi kaasa rassismisüüdistuse
#000044
Järvela "Ringvaate" stuudios: Williams sai õiglase karistuse
#000045
Skandaalid võivad tuua USA lahtistele muudatusi
#000047
Serena Williamsile määrati kopsakas rahatrahv
#000048
Williams süüdistas kohtunikku seksismis: meesmängijalt poleks geimi võetud
#000049
Alcaraz sai Pekingis hooaja 60. võidu
#000052
Sabalenka teenis maailma esireketina esimese võidu
#000053
Kontaveit: mu elu ei lõppenud ära sellega, et ma tennist enam ei mängi
#000054
Kudermetova võitis Tokyos karjääri teise tiitli
#000055
Glinka sai poolfinaalis veenva võidu
#000056
Pegula pani Sakkari võiduseeriale punkti
#000057
Neel ja Eikeri päästsid kaks matšpalli ja teenisid Jaapanis turniirivõidu
#000058
Jabeur teenis esimese turniirivõidu kõvakattega väljakul
#000059
Glinka sai kodupubliku ees mänginud prantslasest kahes setis jagu
#000060
Ingrid Neel jõudis karjääri suurima turniirivõidu lävele
#000061
Rune sai esimese võidu pärast Wimbledoni slämmiturniiri
#000062
Venemaa tennisist valmistas Tokyos suurüllatuse
#000063
De Minaur päästis kolm matšpalli ja kordas suure kolmiku saavutust
#000064
Üle-eelmise kümnendi Prantsusmaa jalgpalli valitseja vireleb tabeli põhjas
#000068
Kalev kaotas viigiga Kuressaare vastu kolmanda koha heitluses punkte
#000071
Neidude jalgpallikoondis lõpetas sõprusturniiri võiduga
#000073
Martin jõudis Bagnaiast kolme punkti kaugusele
#000074
Eesti naismaletajad naasevad Euroopa meistrivõistlustelt kolme medaliga
#000076
Kristjan Port: peame kõiki maailmarekordeid natukene sinisilmselt vaatama
#000077
Vahetusest sekkunud Martinez lõi poole tunniga neli väravat
#000079
Mets aitas St. Pauli tabeli tippu
#000081
Endine tippsprinter Chambers: loodetavasti taastab kergejõustik oma kunagise hiilguse
#000082
Tippsportlased on mures: Eesti sport võib jääda keskpäraseks
#000083
Paide tõusis kolmandaks, Kalju libastus tabeli viimase vastu
#000086